Foto: AFP Germaniya Federativ Respublikasi kansleri Angela Merkel bo‘lg‘usi saylovlarda kanslerlik lavozimiga hukmron koalitsiya nomidan umumiy nomzod bo‘ladi. Merkel Germaniya «Nasroniy-demokratik ittifoqi» rahbari hisoblanadi. Bu haqda, Bavariya bosh vaziri Xorst Zeyexofer Bild am Sonntag nashriga bergan intervyusida ma’lum qildi. Zeyexofer hukmron koalitsiya tarkibiga kiruvchi «Nasroniy-sotsial ittifoqi» rahbaridir. Uning so‘zlariga kiruvchi NSI federal saylov kampaniyasida o‘z nomzodini ilgari surmaydi. «NDI yetakchisi kansler Angela Merkel NDI va NSIdan yagona nomzod bo‘ladi», — degan Zeyexofer. Bundan avvalroq, NSI Germaniya tashqi ishlar vaziri Frank Valter Shtaynmayyerning Germaniya federal prezidentligiga nomzodini qo‘llab-quvvatlagan edi.